**HEMOKROMATOSEPASIENTER OG BLODGIVNING**

Blodbanken sykehuset Levanger og blodbanken Sykehuset Namsos tilbyr deg som hemokromatosepasient i stabil fase, (behov for maksimalt 4 blodgivinger pr. år), å melde deg som blodgiver.

Dette er helt frivillig og kun et tilbud til dere som ønsker å være blodgivere.

De generelle krav for å kunne bli godkjent som blodgiver er å være mellom **18** **og** **65** år, veie over 50 kg, samt føle deg frisk og ikke ha alvorlige kroniske sykdommer.

Hemokromatosepasienter som blir godkjent som blodgivere, vil bli betraktet som vanlige blodgivere.

Vanlig tappefrekvens for blodgivere er ca. 4 ganger per år. **Hemokromatosepasienter som har behov for høyere tappefrekvens, kan ikke være blodgivere.**

Ønsker du å bli blodgiver, tar du først kontakt med din ansvarlige behandler ved medisinsk poliklinikk, Sykehuset Levanger eller sykehuset Namsos

Din ansvarlige behandler ved poliklinikken vurderer om du kan bli blodgiver.

Dersom du kvalifiserer til å bli blodgiver tar poliklinikken kontakt med blodbanken. Du må i tillegg melde deg som blodgiver i blodbankens nettside, Giblod.no

Blodbanken vil etter kort tid innkalle deg til en medisinsk kontroll, på lik linje med andre potensielle blodgivere.

Dersom du blir godkjent som blodgiver, kaller Blodbanken deg inn til første tapping.

Hvis du ikke blir godkjent som blodgiver, vil blodbanken ta kontakt med poliklinikken. Du vil da bli tappet vedmedisinsk poliklinikk som tidligere.

Om du blir godkjent som blodgiver, vil medisinsk oppfølging som hemokromatosepasient fortsatt foregå vedmedisinsk poliklinikk, Sykehuset Levanger eller Sykehuset Namsos.

Med vennlig hilsen blodbankene i Helse Nord-Trøndelag.